open-index/open-wikipedia-markdown huggingface dataset:
წყალიკრეფია

**წყალიკრეფია** () — მრავალწლოვან ბალახოვან მცენარეთა გვარი ბაიასებრთა ოჯახისა. ფოთლები სამმაგრთულია. ყვავილები სწორი, დიამეტრით 2–5 სმ, მრავალნაირი ფერის, ხშირად მარტოული, თავდახრილი; გვირგვინის ფურცლები წაგრძელებულია ღრუ სწორ ან მოღუნულ დეზებად. ნაყოფი მრავალფოთლურაა. ცნობილია 70-მდე სახეობა. გავრცელებული არიან ჩრდილოეთ ნახევარსფეროს ზომიერად თბილ და ტროპიკულ ოლქებში. მესამე სახეობა — *Aquilegia olympica* გავრცელებულია თითქმის მთელ საქართველოში. იზრდებიან ქვედა და შუა სარტყლის ტყეებში, ღია ფერდობებსა და კირქვიანებზე, სუბალპურ მდელოებსა და მაღალბალახეულობაში, ზოგჯერ ალპურ სარტყელშიც, მყინვარებთან ახლოს, ზღვის დონიდან 3500 მეტრამდე. ყველა სახეობა დეკორატიულია;

## სქოლიო 
კატეგორია:ბაიასებრნი
შავჩოხა (მცენარე)

**შავჩოხა** () — ერთწლოვანი ბალახოვანი მცენარე ლაშქარასებრთა ოჯახისა. აქვს 10–40 სმ სიმაღლის, სწორი და დატოტვილი ღერო, მთელი მცენარე შებუსულია უხეში ბეწვით. ფოთლები მოგრძო, ოვალური ფორმისაა, ძირითადად, კიდემთლიანი, ქვედა ფოთლები ყუნწიანია, ზედა — მჯდომარე. ყვავილედი წაგრძელებულია, მცირეყვავილიანი. გვირგვინი ლურჯია. ყვავის მაისში, ნაყოფმსხმოიარობს ივლისში. თესლი შეიცავს საკვებ ზეთს.

ქართლურად და ხევსურულად ეწოდება მბილა; კახურად — ყანის მხალი; ფშავურად — თიკნიყურა; მესხურად — ქიცნარა; ზემოიმერულად — ქათამბარკალა; რაჭულად — ცისნარა, ქისნარა; ლეჩხუმურად — ქისუნარე; სვანურად — მგწრანილ.

ქართულ ლიტერატურაში უფრო მეტად ცნობილია როგორც *Lycopsis orientalis* ან *Anchusa arvensis* subsp. *orientalis*, რომლებიც დღეს აღარ მიიჩნევა სწორ დასახელებად.

## სქოლიო 
კატეგორია:პატარძალა
მსხვილფოთოლა ციურა

**მსხვილფოთოლა ციურა** () — მრავალწლოვანი ბალახოვანი მცენარე ლაშქარასებრთა ოჯახისა. აქვს 30–60 სმ სიმაღლის ღერო. ფესვთანური ფოთლები გრძელყუნწიანია, გულის ფორმის, ფუძეში ფართოდ ამოკვეთილი, წაწვეტებული წვერით. ღეროსეული ფოთლები პატარა და კვერცხის ფორმისაა, ზედა ფოთლები მჯდომარეა. ყვავილედი წარმოადგენს მტევანს, აქვს გრძელი ყუნწი. გვირგვინი ცისფერია, ხახაში თეთრი დანამატებით. ყვავის და ნაყოფმსხმოიარობს მარტ-ივლისში. გავრცელებულია კავკასიასა და მცირე აზიაში. გვხვდება საქართველოს თითქმის ყველა რეგიონში. იზრდება მთის ქვედა სარტყლიდან ალპურ სარტყლამდე მუხნარ და რცხილნარ ტყეებში. აღწერილია საქართველოდან.

## გალერეა 

ფაილი:BlueFlowerWade.JPG|ყვავილები
ფაილი:Brunnera macrophylla 2zz.jpg|ფოთოლი
ფაილი:Brunnera macrophylla sl3.jpg|ღერო

## სქოლიო 
კატეგორია:ციურა
ალახარი

**ალახარი** () — მუნიციპალიტეტი ესპანეთში, შედის ანდალუსიის ავტონომიური გაერთიანების უელვის პროვინციის სიერა-დე-უელვის კომარკის შემადგენლობაში.  ფართობი — 41 კმ². მოსახლეობა — 759 კაცი (2020 წ.).

## იხილეთ აგრეთვე
* უელვის მუნიციპალიტეტები

## რესურსები ინტერნეტში
* ალახარის მუნიციპალიტეტის ოფიციალური საიტი 

## სქოლიო
კატეგორია:უელვის მუნიციპალიტეტები
ტიმურ საფინი

**ტიმურ მარსელის ძე საფინი** (; დ. 4 აგვისტო, 1992) —  რუსი დაშნით მოფარიკავე, იყენებს მარჯვენა ხელს. არის ევროპის ორგზის ჩემპიონი, 2016 წელს ინდივიდუალურად გახდა ევროპის ჩემპიონი, ამავე წელს ზაფხულის ოლიმპიურ თამაშებზე ინდივიდუალურად მოიპოვა ბრინჯაოს მედალი და ნაკრებთან ერთად მოიგო ოლიმპიადა.

## კარიერა
დაიბადა 1992 წლის 4 აგვისტოს დაიბადა უზბეკეთის დედაქალაქ ტაშკენტში. საფინმა ფარიკაობაში ვარჯიში 1998 წელს დაიწყო. სპორტის მიდევნა კი ცხრა წლის ასაკში დაიწყო მას შემდეგ რაც ფარიკაობის მწვრთნელმა მის სკოლაში ფარიკაობის შესახებ პრეზენტაცია წარადგინა, ამან მისი ინტერესი გამოიწვია ფარიკაობისადმი. მან სწრაფად აითვისა დაშნის ხმარება და მალევე გამოავლინა თავისი ტალანტი. 2009 წელს შეუერთდა რუსეთის ახალგაზრდულ ნაკრებს. მოიპოვა ინდივიდუალური ბრინაჯოს და სანაკრებო ვერცხლის მედალი 2011 წლის ევროპის 23 წლამდელთა ჩემპიონატზე, რომელი ქალაქ ყაზანში ჩატარდა.  2012 წლის ევროპის ახალგაზრდულ ჩემპიონატზე ეროვნულ ნაკრებთან ერთად მოიგო ვერცხლის მედალი. ამავე წელს მოსკოვში გამართულ ფარიკაობის ახალგაზრდულ მსოფლიო ჩემპიონატზე მოიპოვა ოქროს მედალი. 2014 წლის ფარიკაობის ევროპის ჩემპიონატში 1/16 ფინალში დამარცხდა ტურნირის მომავალ გამარჯვებულთან, ჯამეს-ენდრიუ დევისთან, მაგრამ დაეხმარა ნაკრებს გუნდური ბრინჯაოს მედლის მოპოვებაში. 2014 წლის ყაზანში გამართულ ფარიკაობის მსოფლიო ჩემპიონატზე მიაღწია ნახევარ-ფინალამდე, დაამარცხა გერმანელი ჩემპიონი პიტერ იოპიხი, მაგრამ ნახევარფინალში დამარცხდა ჩინელ მა ჯიანფეისთან და მოუწია გადართვა ბრინჯაოს მედლისთვის ბრძოლაზე. მან მოახერხა მედლის მოპოვება. არის მეგობრობის ორდენის კავალერი. მინიჭებული აქვს რუსეთის სპორტის ოსტატის კლასი.

## სქოლიო
კატეგორია:რუსი მოფარიკავეები
კატეგორია:ცოცხალი ადამიანები
იულია გუშჩინა

**იულია ალექსანდრეს ასული გუშჩინა** (, დ. 4 მარტი, 1983, ნოვოჩერკასკი, როსტოვის ოლქი) —  რუსი სპრინტერი, რომელიც ასპარეზობს 200 მეტრზე სირბილში.

2017 წლის 30 ნოემბერს მისი 2012 წლის ოლიმპიურ თამაშებზე მიღწეული შედეგები გაუქმებული იქნა და მას დისკვალიფიკაცია ჩაეთვალა რადგან დოპინგ ტესტი ჩააგდო.

## კარიერა
გუშჩინამ წარადგინა რუსეთი 2008 წლის ზაფხულის ოლიმპიურ თამაშებში, რომელიც ჩინეთის დედაქალაქ პეკინში, სადაც ალექსანდრა ფედორივასთან, იულია ჩერმოშანსკაიასთან და ევგენია პოლიაკოვასთან ერთად მონაწილეობა მიიღო 4x100 მეტრზე სირბილში. პირველ რაუნდში მათ დაიკავეს მეორე ადგილი, მათ იამაიკამ გადაასწრო მაგრამ რადგან რუსეთმა გაუსწრო გერმანიისა და ჩინეთის წარმომადგენლებს ეს შედეგი საკმარისი აღმოჩნდა ფინალში გასასვლელად სადაც გუნდმა 42.31 წამში მოახერხა ფინიშის ხაზის გადაკვეთა და ოქროს მედლები მოიპოვა. მედლები მოიპოვეს ბელგიის და ნიგერიის ნაკრებებმაც.

2017 წელს მას შემდეგ რაც მისი 2012 წლის რუსეთის ოლიმპიურ ნაკრებთან ერთად მოპოვებული შედეგები  4x400 გუნდში, მისი თანაგუნდელის ანტონინა კრივოშაპკას მიერ დოპინგ ტესტის ჩაგდების გამო გუშჩინას სამივე ოლიმპიური მედალი გაბათილდა.
2009 წლის მსოფლიო ჩემპიონატზე რომელიც ბერლინში ჩატარდა გუშჩინამ 400 მეტრის ნაცვლად 200 მეტრის კატეგორიაში იასპარეზა და მოახერხა ნახევარ-ფინალში გასვლა, მაგრამ ვეღარ მოახერხა ფინალში გადასვლა. 4 × 100 მეტრ სირბილში რუსეთის ნაკრებთან ერთად დაიკავა მე-4 ადგილი, ტურნირი იამაიკამ მოიგო, მეორე ადგილზე ბაჰამის კუნძულების ნაკრები გავიდა, ხოლო მესამეზე გერმანიის ნაკრები.
2013 წლის მსოფლიო ჩემპიონატზე 4×400 მეტრ სირბილში დაჯილდოების ცერემონიის დროს გადაღებული სურათები სადაც ის თანაგუნდელს ტუჩებში კოცნის სოციალურ ქსელში დიდი გამოხმაურება მოჰყვა. ორივე მათგანმა, გუშჩინა და რიჟოვამ განაცხადეს რომ ამ საქციელის მიზეზი გამარჯვების გამო მიღებული დიდი სიხარული იყო და დასძინეს რომ ორივე მათგანი მამაკაცებზე იყვნენ დაქორწინებული. რიჟოვამ შეურაცხყოფად შეაფასა მისი სავარაუდო კავშირის დაშვება ლგბტ ადამიანებთან. რუსეთის სპორტის მინისტრმა ვიტალი მუტკომ განაცხადა რომ დასავლურმა მედიამ სიახლე გადაჭარბებულად გააშუქა.

## რესურსები ინტერნეტში
* WorldAthletics

## სქოლიო
კატეგორია:რუსი სპრინტერები
კატეგორია:ცოცხალი ადამიანები
ციურა

**ციურა** () — მრავალწლოვან ფესურიან მცენარეთა გვარი ლაშქარასებრთა ოჯახისა. აქვთ ფესვთანური ფოთლები, მისი ფიფრიტა ფართოგულისებრი ან მომრგვალო ფორმისაა, სიგრძით და სიგანით 20 სმ-მდე, გრძელი ყუნწით. ყვავილები ცისფერია, ჰგვანან კესანეს ყვავილებს, შეკრებილი არიან მრავალყვავილიან ფაშარ საგველასებრ ყვავილედებში; ყვავილიან ყლორტს წვრილი ფოთლები აქვს. ცნობილია 3 სახეობა: მსხვილფოთოლა ციურა (*B. macrophylla*), რომელიც გავრცელებულია ამიერ- (მ.შ. საქართველოს) და იმიერკავკასიის მთის ტყეებსა და მდელოებზე, ციმბირული ციურა (*B. sibirica*), რომელიც გვხვდება ციმბირსა და საიანში, ციმბირული ციურა პლიოცენურ რელიქტად ითვლება. მსხვილფოთოლა გამოიყენება დეკორატიულ მებაღეობაში.

## სქოლიო 
*
რელიგიურობის ინსტიტუტი ფსიქიატრიასა და ფსიქოთერაპიაში

**რელიგიურობის ინსტიტუტი ფსიქიატრიასა და ფსიქოთერაპიაში** (, ხოლო შემოკლებით RPP-Institut) ინტერდისცპლინური და ინტერრელიგიური ინსტიტუტი ავსტრიაში, რომლის მთავარი ოფისი ქ. ვენაში მდებარეობს. 

**რელიგიურობის ინსტიტუტი ფსიქიატრიასა და ფსიქოთერაპიაში** მიზნად ისახავს სამეცნიერო დიალოგის მეშვეობით ფსიქიატრიის, ფსიქოლოგიისა და ფსიქოთერაპიის მიღეწვების გააცნოს ფილოსოფიის, თეოლოგიისა და რელიათმცოდნეობის დარგების მკვლევართ.

## ორგანიზაცია 
**რელიგიურობის ინსტიტუტი ფსიქიატრიასა და ფსიქოთერაპიაში**, ხოლო შემოკლებით ერპეპე-ინსტიტუტის დამფუძნებელია ამავე სახელწოდების მქონე კავშირი, რომელიც შეიქმნა 2007 წელს ქ. გრაცში დაწყებულ რიგ კონგრესთა მუშაობის საფუძველზე და მის სამართალმემკვიდრედ ითვლება.

ინსტიტუტის დამაარსებლები არიან ფსიქიატრი რაფაელ მარია ბონელი და აწ გარდაცვლილი ავსტრიელი სწავლულები, ფსიქოანალიტიკოსი ვალტერ პირინგერი (გარდ. 2020 წ.) და თეოლოგი ბერნდ ობენდორფერი (გარდ. 2020 წ.).

## რეზონანსული გამოსვლები 
*  რა განსხვავებაა ფსიქოთერაპიასა და ზიარებას შორის (ფილოსოფოსი ჰანა ბარბარა გერლ-ფალკოვიცი)
*  პადრე კარლ ვალნერი ყვება საეკლესიო ანეკდოტებს
*  წარმომავლობა სამომავლო საქმედ რჩება. რეფლექსიები უფრო ძველ "შენ"-ზე (ფილოსოფოსი ჰანა ბარბარა გერლ-ფალკოვიცი)
*  შვიდი გზა უკმაყოფილო და უბედური ყოფისაკენ - სასიკვდილო ცოდვები (ფილოსოფოსი ჰანა ბარბარა გერლ-ფალკოვიცი)
*  მისი უაღმატებულესობა ბავშვი ანუ როგორ აქცევს აღზრდა ბავშვს ნარცისად (ფსიქიატრი მიხაელ ვინტერჰოფი)
*  როგორ ათაყვანებს დიგიტალიზაცია ბავშვებს (ფსიქიატრი მიხაელ ვინტერჰოფი)
*  პერფექციონიზმის ფსიქოთერაპია: პერფექციონიზმი არის აშლილობა, რომელსაც კარგი სახელი აქვს (ფსიქიატრი რაფაელ მარია ბონელი)
*  პერფექციონიზმი და შინაგანი თავისუფლება (ფსიქიატრი რაფაელ მარია ბონელი)
*  მედიტაციის ფსიქოლოგია: ბუდიზმი, თვითშთაგონება (*ავტოსუგესცია*) & ლოცვა
*  როდის აჯანსაღებს რელიგია ჩვენს ფსიქიკას 
*  სამონასტრო საუბრები: დანაშაული და მონანიება ფსიქოთერაპიაში (როტრაუდ პერნერი)
*  სამონასტრო საუბრები: დანაშაული და მონანიება ფსიქოთერაპიაში (რაფაელ მარია ბონელი)

## რესურსი ინტერნეტში 
* ვენის რელიგიურობის ინსტიტუტის ოფიციალური საინტერნეტო გვერდი

კატეგორია:ფსიქოთერაპია
კატეგორია:ფსიქოლოგია
კატეგორია:ფილოსოფია
კატეგორია:რელიგია
კატეგორია:რელიგიათმცოდნეობა
კატეგორია:ვენის ინსტიტუტები
სალომე კორკოტაშვილი

**სალომე კორკოტაშვილი** (დ. 5 დეკემბერი, 1988, თბილისი — ქართველი მუსიკოსი. ცნობილი როგორც „სალიო“.

## ალბომები 
***Lost World*** (2016)
# wayside
# lost world
# your lover
# another road
# horizon

***Studio Sessions*** (2017)
# singing in the sunshine
# bring me love
# lonesome tales
# watcha' want it to be

## რესურსები ინტერნეტში 
* 
* სალიოს ოფიციალური არხი Youtube
* საუნდქლაუდის გვერდი Soundcloud
* Instagram

კატეგორია:ქართველი მუსიკოსები
კატეგორია:დაბადებული 1988
კატეგორია:დაბადებული 5 დეკემბერი
სალომე
გრაფი დუკუ

**გრაფი დუკუ**, ასევე ცნობილი როგორც **დართ ტირანუსი** — გამოგონილი პერსონაჟი *ვარსკვლავური ომების* ფრენჩაიზში, შექმნილი ჯორჯ ლუკასის მიერ. ვარსკვლავური ომების პრიქველების ტრილოგიის ერთ-ერთი მთავარი ანტაგონისტი, ის ჩნდება „ვარსკვლავური ომები, ეპიზოდი II: კლონების შეტევასა“ (2002) და „ვარსკვლავური ომები, ეპიზოდი III: სითების შურისძიებაში“ (2005), სადაც მის როლს როლს ასრულებს კრისტოფერ ლი, ასევე ასოცირებულია სხვა მედიებთან, როგორიცაა წიგნები, კომიქსები, სატელევიზიო სერიალები და ვიდეო თამაშები . პერსონაჟს ახმოვანებს კორი ბარტონი ანიმაციურ სერიალებში  *ვარსკვლავური ომები: კლონების ომები* (2003-2005) და *კლონების ომებში* (2008-2020), ხოლო ლიმ კვლავ შეასრულა როლი 2008 წელს შექმნილ ანიმაციურ ფილმში, რომელიც ამ უკანასკნელ სერიალს იწყებს.

*ვარსკვლავური ომების* სამყაროში დუკუ არის მისი პლანეტის, სერენოს მმართველი, პოლიტიკური ენთუზიასტი და ყოფილი ჯედაი, რომელსაც წვრთნიდა იოდა და თავად გაწვრთნა კვაი-გონ ჯინი. გალაქტიკური რესპუბლიკის სენატის კორუფცით იმედგაცრუების და ჯედაების ორდენისადმი რწმენის დაკარგვის შემდეგ, იგი საბოლოოდ დაეცემა ძალის ბნელ მხარეს და ხდება დართ სიდიუსის მეორე შეგირდი დართ მოლის შემდეგ, როგორც სითების ლორდი. დუკუ მნიშვნელოვან როლს ასრულებს სიდიუსის ხელისუფლებაში მოსვლაში, დამოუკიდებელი სისტემების კონფედერაციის სათავეში, რომელიც შედგება მრავალი პლანეტარული სისტემისგან, რომლებიც ცდილობენ რესპუბლიკისგან დამოუკიდებლობის მოპოვებას კლონების ომების განმავლობაში, დუკუ, მისი ძველი მეგობარი საიფო-დიასის დახმაებით, იკვეთავს კლონების არმიის შექმნას, რომელსაც რესპუბლიკა იყენებს მათ კონფლიქტი სეპარატებთან ბრძოლაში. დუკუ იმედოვნებს, რომ ეს საშუალებას მისცემს მართოს გალაქტიკა სიდიუსის გვერდით, რომლის დამხობისთვისაც ფარულად ემზადება, მას საბოლოოდ უღალატებს მისი ოსტატი, რომელიც ანაკინ სკაიუოკერი უბრძანებს დუკუს მოკვლას.

გრაფი დუკუს პერსონაჟს და კრისტოფერ ლის შესრულებას პრიქველების ფილმებში, ზოგადად, დადებითი რეაქცია მოჰყვა თაყვანისმცემლებისა და კრიტიკოსების მხრიდან. ფილმების გამოსვლის შემდეგ, დუკუ დასახელდა „ვარსკვლავური ომების“ ერთ-ერთი საუკეთესო ბოროტმოქმედად.

## კავშირები
## ლიტერატურა
**The New Essential Guide to Characters*, 1st edition, 2002. Daniel Wallace, Michael Sutfin, 
* Reynolds, David West. *Star Wars: Attack of the Clones: The Visual Dictionary*, hardcover, 2002. 
* Luceno, James. *Star Wars: Revenge of the Sith: The Visual Dictionary*, hardcover, 2005., 
* Slavicsek, Bill & Collins, Andy. *Star Wars Roleplaying Game: Revised Core Rulebook*, hardcover, 2002., 
* Stover, Matthew. *Revenge of the Sith*. Lucas Books, Century, London. 

## რესურსები ინტერნეტში
*    
* 
* გრაფი დუკუ IMDb– ზე

## სქოლიო
კატეგორია:ვარსკვლავური ომების პერსონაჟები
კატეგორია:ბოროტმოქმედი მამაკაცები ლიტერატურაში
კატეგორია:ბოროტმოქმედი მამაკაცები ფილმებში
კატეგორია:ჯორჯ ლუკასი
აზერბაიჯანის რესპუბლიკის სახელმწიფო დროშის დღე

**აზერბაიჯანის რესპუბლიკის სახელმწიფო დროშის დღე** () — ოფიციალური დღესასწაული აზერბაიჯანში. 2009 წლის 17 ნოემბერს პრეზიდენტ ილჰამ ალიევის მიერ ხელმოწერილი იქნა განკარგულება სახელმწიფო დროშის დღის დაწესების შესახებ. მას შემდეგ ყოველი წლის 9 ნოემბერს რესპუბლიკაში სახელმწიფო დროშის დღე აღინიშნება. ოფიციალურად უქმე დღეა.

ილჰამ ალიევისვე ცნობით, განკარგულების 17 ნოემბერს ხელმოწერის მიზეზი გახდა 1990 წლის 17 ნოემბერს აზერბაიჯანის დემოკრატიული რესპუბლიკის დროშის, როგორც სახელმწიფო სიმბოლოს პირველად აღმართვა.

## სქოლიო
კატეგორია:აზერბაიჯანის დღესასწაულები
ტალინის უნივერსიტეტი

**ტალინის უნივერსიტეტი** () — საჯარო კვლევითი უნივერსიტეტი ტალინში. ის ესტონეთის დედაქალაქის ცენტრალურ ნაწილში მდებარეობს. ტალინის უნივერსიტეტი ქვეყნის სამ უდიდეს სასწავლო დაწესებულებას შორის ერთ-ერთია. სასწავლო დაწესებულება QS World University Rankings-სა და Times Higher Education-ის მსოფლიოს საუკეთესო უნივერსიტეტების რეიტინგში 1000 საუკეთესოს შორისაა.

## ისტორია
ტალინის უნივერსიტეტის წინამორბედი, ტალინის პედაგოგთა სემინარია 1919 წელს დაარსდა. ტალინის უნივერსიტეტი თანამედროვე სახით ჩამოყალიბდა 2015 წლის 18 მარტს, ტალინში მდებარე რამდენიმე უნივერსიტეტისა და კვლევითი ინსტიტუტის გაერთიანების შედეგად. გაერთიანებამდე არსებულ სასწავლო დაწესებულებებს შორის იყო: ესტონეთის აკადემიური ბიბლიოთეკა (1946), ბალტიისპირეთის კინოსა და მედიის სკოლა (1992 / 1997), ესტონეთის ჰუმანიტარულ მეცნიერებათა ინსტიტუტი (1988), ისტორიის ინსტიტუტი (1946) და ტალინის პედაგოგიური უნივერსიტეტი (1919 / 1952 / 1992). 2015 წელს ტალინის უნივერსიტეტში გატარდა სტრუქტურული რეფორმა, რომლის თანახმადაც მისი 20-ზე მეტი სტრუქტურული ერთეული ექვს სკოლად გადააკეთეს.

## კამპუსი
ტალინის უნივერსიტეტის მთავარი კამპუსების შენობებს ლათინური სახელწოდებები აქვს.

Terra (*ტერრა*, ლათინურიდან: დედამიწა) — მთავარი და უძველესი შენობა ტალინის უნივერსიტეტის კამპუსებს შორის. თავდაპირველად ის აშენდა ტალინის ინგლისურენოვანი კოლეჯისთვის 1938 წელს. მის დიზაინზე იმუშავეს არქიტექტორებმა ალარ კოტლიმ და ერიკ ნოივამ.

Nova (*ნოვა*, ლათინურიდან: ახალი) — ყოფილი ბალტიისპირეთის კინოსა და მედიის სკოლა. ის მოიცავს ინდივიდულაურ და ჯგუფურად სამუშაო ოთახებს, დარბაზებს ლექციებისთვის, ინოსტუდიას, სატელევიზიო სტუდიას, ხმის სტუდიებს, კინოთეატრს, კომპიუტერებისა და სამონტაჟო ოთახებს. მისი მშენებლობა დასრულდა 2012 წელს და დააპროექტეს მასზე მუშაობდნენ არქიტექტორები კარლი ლუიკი, მარია კასკი და რალფ ლოიოკე. უნივერსიტეტი სტუდენტებს სთავაზობს ინგლისურენოვან აკადემიურ პროგრამებს სწავლის ყველა დონეზე, საერთაშორისო სტუდენტებისთვის კი არსებობს მოკლევადიანი სასწავლო კურსები. 2021 წლის მონაცემებით, ტალინის უნივერსიტეტმა საერთაშორისო სტუდენტების პროცენტული მაჩვენებლით მესამე ადგილი დაიკავა ბალტიის ქვეყნებში. ის მცირედით უსწრებს ტარტუს უნივერსიტეტს და ჩამორჩება ტალინის ტექნოლოგიურ უნივერსიტეტს. საერთაშორისო ფაკულტეტი მთლიანი ფაკულტეტის 13%-ს შეადგენს. ამ მაჩვენებლით ის ასევე შედის ევროპისა და ცენტრალური აზიის 15 საუკეთესო უნივერსიტეტს შორის.

ტალინის უნივერსიტეტს ამჟამად აქვს 40-მდე საუნივერსიტეტო ხელშეკრულება გაფორმებული ევროპის, იაპონიის, ჩინეთის, რუსეთისა და სხვა ქვეყნების უნივერსიტეტებთან. ევროკავშირის ტერიტორიაზე არსებულ 200-მდე უნივერსიტეტში ტალინის უნივერსიტეტიდან ერასმუსის გაცვლითი პროგრამა მუშაობს.

## რესურსები ინტერნეტში
*  (ინგლისურიად)

## სქოლიო
კატეგორია:ტალინის უნივერსიტეტი
კატეგორია:ტალინი
კატეგორია:ესტონეთის უნივერსიტეტები
კატეგორია:უნივერსიტეტები ანბანის მიხედვით
გამარჯვების დღე (აზერბაიჯანი)

**გამარჯვების დღე** () — აზერბაიჯანის ეროვნული დღესასწაული 2020 წლის შემოდგომაზე მთიან ყარაბაღში წარმოებულ ომში გამარჯვებასთან დაკავშირებით. შემოღებულია აზერბაიჯანის რესპუბლიკის პრეზიდენტის 2020 წლის 2 დეკემბრის განკარგულებით. აღინიშნება ქალაქ შუშის აღების დღეს, 8 ნოემბერს. უქმე დღეა.

## ისტორია 
### ფონი 
thumb|left|250px|აზერბაიჯანის რესპუბლიკის პრეზიდენტი ილჰამ ალიევი 2020 წლის 10 ნოემბერს ბაქოს დროით ხელს აწერს შეთანხმებას მთიან ყარაბაღში ცეცხლის შეწყვეტის შესახებ.
2020 წლის 27 სექტემბერს მთიან ყარაბაღში მსხვილმასშტაბიანი საბრძოლო მოქმედებები დაიწყო, რომლებიც ამავე წლის 10 ნოემბრამდე გაგრძელდა. ბრძოლები შეწყდა მას შემდეგ, რაც აზერბაიჯანის პრეზიდენტმა, სომხეთის პრემიერ-მინისტრმა და რუსეთის პრეზიდენტმა 2020 წლის 10 ნოემბერს ხელი მოაწერეს შეთანხმებას მთიან ყარაბაღში ცეცხლის შეწყვეტის შესახებ. კონფლიქტში გადამწყვეტ მოვლენად იქცა ქალაქ შუშის აღება, რის შედეგადაც ომი დასრულდა და აზერბაიჯანმა წარმატება დააფიქსირა.

### დაწესება 
2020 წლის 2 დეკემბერს ილჰამ ალიევმა ხელი მოაწერა განკარგულებას აზერბაიჯანის რესპუბლიკაში გამარჯვების დღის დაწესების შესახებ, რომლის მიხედვითაც ბაქოს დროით ხელმოწერილი შეთანხმება ცეცხლის შეწყვტის შესახებ და მისი ძალაში შესვლა ყოველი წლის 10 ნოემბერს აზერბაიჯანში უნდა აღინიშულიყო, როგორც გამარჯვების დღე. მეორე დღეს ეს განკარგულება გაუქმდა და პრეზიდენტის ახალი განკარგულებით გამარჯვების დღედ გამოცხადდა 8 ნოემბერი, დღე, როდესაც აზერბაიჯანის არმიამ სრული კონტროლის ქვეშ აიღო ქალაქი შუშა, რამაც, განკარგულების ტექსიტი თანახმად, მნიშვნელოვანი როლი შეასრულა აზერბაიჯანის გამარჯვებაში. გამარჯვების დღის თარიღის 8 ნოემბერს გადატანა დაკავშირებული იყო იმასთან, რომ 10 ნოემბერი თურქეთის რესპუბლიკის დამაარსებლის მუსტაფა ქემალ ათათურქის ხსოვნის დღეს ემთხვევა.

## სქოლიო
კატეგორია:აზერბაიჯანის დღესასწაულები
დავუდ ქაზიმოვი

**დავუდ მეჰდი ოღლუ ქაზიმოვი** (დ. 9 ნოემბერი, 1926, ბაქო, აზერბაიჯანის სსრ, სსრკ — გ. 14 თებერვალი, 2015, ბაქო, აზერბაიჯანი) — აზერბაიჯანელი ფერმწერი, აზერბაიჯანის სახალხო მხატვარი (1992).

## ბიოგრაფია 
დაამთავრა ა. აზიმზადეს სახელობის ბაქოს სამხატვრო სასწავლებელი. სასწავლებლის დასრულების შემდეგ იქვე გააგრძელა მუშაობა პედაგოგის რანგში. 1984—2001 წლებში აზერბაიჯანის კულტურისა და ხელოვნების სახელმწიფო უნივერსიტეტში მუშაობდა. 1994 წელს გახდა დოცენტი, ხოლო 1996 წელს — პროფესორი. 2001 წლიდან იყო აზერბაიჯანის სახელმწიფო სამხატვრო აკადემიის აკადემიური ფერწერის კათედრის პროფესორი.

1947 წლიდან — რესპუბლიკური და საკავშირო გამოფენის მუდმივი მონაწილე. არაერთხელ მიმართავდა შრომისა და შრომის მუშაკთა თემას ნახატებით: „კასპიიის სიღრმეებში“, „მწველავები“, „გზები“, „სიმღერები“, „მეგობარი ქალები“ და სხვ. პროვინციული მოსახლეობის ცხოვრების წესი, ჩვევები და ტრადიციები, ეთნოგრაფიული განსაკუთრებულობები, ნაციონალური კოსტიუმები ასახულია ნამუშევრებში: „კასპიის კიდეზე“, „მწველავები“, „გზები“; სხვა სამუშაოებს შორისაა: „ჰეიგელი“, „გახი“, „აყვავებული ვაკე“, „შახდაგი“. მხატვრის შემოქმედების ერთ-ერთი ყველაზე მნიშვნელოვანი თემაა — კასპიის მენავთობეთა შრომა ნავთობის ქვებზე (ნახატები „ზაგულბა“, „ზღვის სანაპირო“). 

ასევე ცნობილი იყო როგოც გრაფიკის ნიჭიერი ოსტატი. ცნობილ ნამუშევრებს შორისაა: ილუსტრაციები ჯაბარ ჯაბარლის, ჯალილ მამედყულიზადეს, აბდულა შაიგის ნაწარმოებებისათვის, ასევე აზერბაიჯანელი პოეტის მირზა ალი მოჯუზას ლექსებისათვის. ფლობს მინიატურების ხატვის ხელოვნებას. ბულგარეთსა და ესპანეთში კიაზიმოვის შემოქმედებითი მივლინებების ლოგიკური შედეგი გახდა ნაწარმოებების შექმნა «ბულგარული» და «ესპანური» ციკლიდან. ამ მოცემული პერიოდის ნაშრომებიდან იკვეთება ნახატი „ესპანეთის ქედი“. აშშ-ში აზერბაიჯანის საერლჩოს ჰოლში განთავსებულია ოსტატის ნამუშევარი „აპშერონის პეიზაჟი“. 

მხატვრის ნამუშევრები აზერბაიჯანის ხელოვნების ეროვნულ მუზეუმში, აზერბაიჯანის სახელმწიფო სამხატვრო გალერეაში და აზერბაიჯანის მხატვართა კავშირის სამხატვრო ფონდში ინახება, ასევე გვხვდება რუსეთის, თურქეთის, ირანის, უნგრეთის, გერმანიას და სხვა ქვეყნებში არსებულ კერძო კოლექციებში.

## სქოლიო
კატეგორია:ბაქოში დაბადებულები
კატეგორია:აზერბაიჯანელი მხატვრები
კატეგორია:მხატვრები ანბანის მიხედვით
კატეგორია:ბაქოში გარდაცვლილები
ფუენტეერიდოსი

**ფუენტეერიდოსი** () — მუნიციპალიტეტი ესპანეთში, შედის ანდალუსიის ავტონომიური გაერთიანების უელვის პროვინციის სიერა-დე-უელვის კომარკის შემადგენლობაში.  ფართობი — 11 კმ². მოსახლეობა — 709 კაცი (2020 წ.).

## იხილეთ აგრეთვე
* უელვის მუნიციპალიტეტები

## რესურსები ინტერნეტში
* ფუენტეერიდოსის მუნიციპალიტეტის ოფიციალური საიტი 

## სქოლიო
კატეგორია:უელვის მუნიციპალიტეტები
დიანა ლომაია

**დიანა ლომაია** (დ. 2005, ხობი) — ქართველი მოჭადრაკე, საერთაშორისო ოსტატი.

დიანა ლომაია დაიბადა 2005 წლის 22 იანვარს ქალაქ ხობში. ჭადრაკის თამაში 4 წლის ასაკში ხობის საჭადრაკო წრეზე შეისწავლა. მისი პირველი მწვრთნელი იყო საქართველოს სპორტის დამსახურებული მოღვაწე, ირაკლი გეთია.

დიანამ რამდენიმე წელიწადში მოახერხა საქართველოს ჩემპიონის ტიტულის ზედიზედ მოპოვება განსხვავებულ ასაკობრივ კატეგორიებში, ასევე პრესტიჟული ნაციონალური და საერთაშორისო ტურნირების მოგება. 2015 წელს ის შეუერთდა ნანა ალექსანდრიას სახელობის საჭადრაკო კლუბს — „ნანა“, რომელსაც ფიდეს მწვრთნელი, დათო კოდუა ხელმძღვანელობს.

დიანა ლომაიამ 2018 წელს საქართველოს ნაკრების სახელით მონაწილეობა მიიღო ქალთა XXVIII საჭადრაკო ოლიმპიადაზე. 2021 წელს მოიგო საქართველოს ქალთა ჩემპიონატის პირველი ლიგა, ამავე წელს მსოფლიო ჭადრაკის საერთაშორისო ფედერაციის მიერ მიიღო საერთაშორისო ოსტატის წოდება.

## რესურსები ინტერნეტში
* დიანა ლომაია ოლიმპიურ ნაკრებს უმიზნებს — Сnews.ge

## სქოლიო
კატეგორია:ქართველი მოჭადრაკეები
კატეგორია:დაბადებული 2005
კატეგორია:დაბადებული 22 იანვარი
კატეგორია:ხობში დაბადებულები
კატეგორია:ხობის მუნიციპალიტეტში დაბადებულები
დიანა
არაქსი სარიანი

**არაქსი სარიან-არუთუნიანი** (, დ. 17 აგვისტო, 1937, ლენინკანი — გ. 26 სექტემბერი, 2013, ერევანი) — სომეხი მუსიკოლოგი, ხელოვნების ისტორიის კანდიდატი, ერევნის სახელმწიფო კონსერვატორიის პროფესორი, სომხეთის ხელოვნების დამსახურებული მუშაკი (2008). სომხეთის კომპოზიტორთა კავშირის წევრი (1966).

## ბიოგრაფია
არაქსი სარიანი (არუთუნიანი) დაიბადა 1937 წლის 17 აგვისტოს ქალაქ ლენინკანში (ამჟამინდელი გიუმრი), მსახიობი არცუნ არუთუნიანის ოჯახში რომელიც მსახიობი ლენინკანის დრამის თეატრის ერთ-ერთი დამფუძნებელი იყო.  მისი დედა იყო მასწავლებელი.  1995 წელს არუთუნიანი გახდა ერევნის სახელმწიფო სამედიცინო უნივერსიტეტის სტუდენტი, მაგრამ ერთი წლის შემდეგ დატოვა ინსტიტუტი და სწავლა განაგრძო ერევნის სახელმწიფო კონსერვატორიაში. 1962 წელს არაქსი გახდა ეთნოგრაფიისა და ფოლკლორის ინსტიტუტის ასპირანტი სომხეთის მეცნიერებათა აკადემიის მუსიკათმცოდნის რობერტ ათაიანის ხელმძღვანელობით. 1969 წელს მან დაიცვა დისერტაცია სათაურით „სომხური ქალაქების მე-19/მე-20 საუკუნის“, ამის შემდეგ ის გახდა მუსიკათმცოდნეობის კანდიდატად. კონსერვატორიაში სწავლის დროს, არაქსი პარალელურად მუშაობდა მუსიკის ლიტერატურის მასწავლებლად თ. ჩუხაჯიანის სახელობის მუსიკალურ საშუალო სკოლებში და ერევნის ჩაიკოვსკის მუსიკალური სკოლაში. მუშაობდა სახელმწიფო რადიო კომიტეტის მუსიკალურ რედაქტორად. 1968 წლიდან იყო ლექტორი მუსიკის ისტორიის კურსებზე ერევნის კომიტას სახელმწიფო კონსერვატორიაში. 1995 წლიდან ხელმძღვანელობდა მუსიკის ისტორიის განყოფილებას. 1966 წელს გახდა სომხეთის კომპოზიტორთა კავშირის წევრი და იყო კავშირის წევრი გარდაცვალებამდე. 2004 წლიდან იყო მუსიკათმცოდნეობის განყოფილების ხელმძღვანელი. .

არაქსი სარიანის საქმიანობის სფერო მოიცავდა სამეცნიერო, პედაგოგიურ, საგანმანათლებლო და ჟურნალისტურ სფეროს. მან ლექციები წაიკითხა სომხეთის მეცნიერებათა აკადემიის მრავალ კონფერენციაზე, კომპოზიტორთა კავშირში, კონსერვატორიაში. 2003 წელს მან მონაწილეობა მიიღო გრიგოლ ნარეკაცის ლექსის 1000 წლისთავისადმი მიძღვნილ სამეცნიერო კონფერენციებში, რომელიც  ქალაქ პარიზში ჩატარდა. წაიკითხა ლექცია „გრიგოლ ნარეკაცის მონოდური თვისებები და მუსიკალურ ნიშნები".
არაქსი სარიანი აქვეყნებდა სტატიების რესპუბლიკურ პრესაში, სომხური მუსიკის ხელოვნების შესახებ. არაქსი სარიანს ჰქონდა საკუთარი გადაცემა სომხური, რუსული და ევროპული მუსიკის შესახებ. 2004 წლიდან სარიანი იყო კომისიის პრეზიდენტი, რომელიც ეწეოდა მუსიკალურ სფეროში „RA“-ს პირზების გაცემას.

## ჯილდოები
* RA-ს დამსახურებული ხელოვნების მუშაკი, 2008 
* სომხეთის ეროვნული ასამბლეის მედალი, 2011

## ოჯახი
1968 არაქსი არუთუნიანი დაქორწინდა ლაზარ საირანზე. ჰყავდათ ორი ქალიშვილი: ლუსიკ სარიანი და სოფი სარიანი.

## სქოლიო
კატეგორია:სომეხი მუსიკოსები
სახელმწიფო დროშის მუზეუმი (ნახიჩევანი)

**სახელმწიფო დროშის მუზეუმი და მოედანი** () — მუზეუმი აზერბიჯანის ქალაქ ნახიჩევანში (ნახიჩევანის ავტონომიურ რესპუბლიკაში).

## ისტორია 
სახელმწიფო დროშის მუზეუმი დაარსებდა ნახიჩევანის ავტონომიური რესპუბლიკის უზენაესი მეჯლისის თავმჯდომარის 2014 წლის 22 აგვისტოს განკარგულებით «ნახიჩევანის სახელმწიფო დროშის მოედნისა და მუზეუმის შესახებ». მუზეუმი 2014 წლის 17 ნოემბრიდან გახსნილია დამთვალიერებელთათვის.

## ექსპოზიცია 
მუზეუმში წარმოდგენილია დადგენილების ასლი «ნახიჩევანის ავტონომიური რესპუბლიკის სახელმწიფო სიმბოლოების შესახებ», მიღებული 1990 წლის 17 ნოემბერს ნახიჩევანის ავტონომიური რესპუბლიკის უმაღლესი საკანონმდებლო ორგანოს მიერ ჰეიდარ ალიევის ინიციატივით, და ფოტოგრაფიები, რომლებიც ამ დღეს ეძღვნება. მუზეუმში განთავსებლია ისტორიულად არსებული

სახელმწიფოების აღდგენილი დროშები, გერბები და ადმინისტრაციული რუკები, ასევე ნახიჩევანის სახანოს, დროშები, ნახიჩევანის სახანოს კავალერისტების სამხედრო ფორმა, ნახიჩევანის ავტონომიური რესპუბლიკის სხვადასხვა პერიოდში მიღებული კონსტიტუციები, ძველი ბანკნოტებისა და ასევე ნახიჩევანში მოჭრილი მონეტების ფოტოსურათები.

უმაღლესი მეჯლისის თავმჯდომარემ მუზეუმს აჩუქა სუვენირები აზერბაიჯანის რესპუბლკის სახელმწიფო ჰიმნისა ტექსტისა და სახელმწიფო გებრის გამოსახულებით.

## სქოლიო
კატეგორია:აზერბაიჯანის მუზეუმები
კატეგორია:2014 წელს დაარსებული მუზეუმები
კატეგორია:მუზეუმები ანბანის მიხედვით
ჯალილ მამედყულიზადეს სახლ-მუზეუმი (ნახიჩევანი)

**ჯალილ მამედყულიზადეს სახლ-მუზეუმი** () — აზერბაიჯანელი ჟურნალისტის, განმანათლებლის, მწერალ-სატირიკოსის მემორიალური მუზეუმი. მდებარეობს ნახიჩევანის ავტონომიური რესპუბლიკის დედაქალაქში, ნახიჩევანში, იდრის მამედოვის ქუჩაზე. 

## ისტორია 
ჯალილ მამედყულიზადეს მუზეუმი აზერბაიჯანის რესპუბლიკის პრეზიდენტის ჰეიდარ ალიევის 1998 წლის 31 დეკემბერის განკარგულებით შეიქმნა. გაიხსნა 1999 წლის 13 ოქტომბერს.

შენობა XIX საუკუნის ისტორიულ-არქიტექტურულ ძეგლს წარმოადგენს. იქ წარმოდგენილია მწერლის ცხოვრებისა და შემოქმედების ამსახველი ექსპონატები. მუზეუმში ექსპონირებულია ჯალილ მამედყულიზადეს პირადი ნივთები, რომლებიც მის ოჯახს ეკუთვნოდა, მათ შორის ნახიჩევანელი მწერლის თანამედროვეებთან დაკავშირებული ისტორიული დოკუმენტები, მისი კლასიკური ნაწარმოებები და პირადი ბიბლიოთეკა.

## იხილეთ აგრეთვე
* ჯალილ მამედყულიზადეს სახლ-მუზეუმი

## სქოლიო
კატეგორია:აზერბაიჯანის ბიოგრაფიული მუზეუმები
კატეგორია:მუზეუმები ანბანის მიხედვით
საქართველოსთვის

**საქართველოსთვის** — პოლიტიკური პარტია საქართველოში, რომელიც საქართველოს ყოფილმა პრემიერ-მინისტრმა, გიორგი გახარიამ დააფუძნა. პარტიის პრეზენტაცია 2021 წლის 29 მაისს ჩატარდა.

## ისტორია
გიორგი გახარიამ პრემიერ-მინისტრის თანამდებობა 18 თებერვალს დატოვა. მისივე განმარტებით, გაუმართლებლად მიაჩნდა ერთიანი ნაციონალური მოძრაობის თავმჯდომარის, ნიკა მელიას დაპატიმრება იმ პირობებში, როდესაც არსებობდა პოლიტიკური ესკალაციის საფრთხე. გიორგი გახარიას თქმით, გადადგომის მიზეზი ასევე იყო ის, რომ აღნიშნულთან დაკავშირებით ქართული ოცნების გუნდში შეთანხმებას ვერ მიაღწია.

2021 წლის 22 მარტს, გახარიამ განაცხადა, რომ პოლიტიკაში რჩება და პოლიტიკური დღის წესრიგის განსაზღვრაზე მუშაობს.

„ქართული ოცნებიდან“ წასული დეპუტატებიდან 3 მაჟორიტარია და 3 პარტიული სიით არჩეული. გიორგი ხოჯევანიშვილი პარლამენტში გორი-კასპის მაჟორიტარ დეპუტატად არჩევამდე შიდა ქართლის გუბერნატორი იყო. სამეგრელო-ზემო სვანეთის ყოფილი გუბერნატორი ალექსანდრე მოწერელია ამჟამად აბაშა-მარტვილი-წალენჯიხა-ჩხოროწყუს მაჟორიტარი დეპუტატია, ხოლო მცხეთა-მთიანეთის ყოფილი გუბერნატორი შალვა კერესელიძე მცხეთა-დუშეთი-თიანეთი-ყაზბეგის მაჟორიტარი დეპუტატი.

2024 წლის 3 ივნისს გიორგი გახარიამ განაცხადა, რომ პარტია საქართველოს პრეზიდენტის, სალომე ზურაბიშვილის მიერ შექმნილ „ქართულ ქარტიას“ არ შეუერთდებოდა.

## პოლიტიკური პლატფორმა 
პარტია „საქართველოსთვის“ ესწრაფვის თავისუფალი ბაზრის პრინციპებზე დაფუძნებული პრაგმატული ეკონომიკური პოლიტიკის განვითარებას, სოციალური დაცვის სისტემის შექმნას, რომელიც უზრუნველყოფს ძირითად სოციალურ მომსახურებას მოსახლეობის ყველაზე მოწყვლადი ჯგუფებისთვის, კანონის უზენაესობის გაძლიერებას, განათლების სისტემის რეფორმას კონკურენტუნარიანი ადამიანური კაპიტალის შესაქმნელად, ბიუროკრატიისა და ცენტრალიზაციის შემცირებას, აქტიური ზომების მიღებას კორუფციისა და ინტერესთა ჯგუფების სამთავრობო უწყებებზე გავლენის წინააღმდეგ, მხარს უჭერს საქართველოს შემდგომ ინტეგრაციას ევროკავშირსა და ნატო-ში.

## პოლიტიკური საბჭოს წევრები
* გიორგი ხოჯევანიშვილი – შიდა ქართლის ყოფილი გუბერნატორი, პარლამენტის წევრი, პარტიის თავმჯდომარის მოადგილე
* ნათია მეზვრიშვილი – მთავრობის ადმინისტრაციის ყოფილი უფროსი, პარტიის თავმჯდომრის მოადგილე
* გიორგი შარაშიძე – ჟურნალ „Entrepreneur“-ის მთავარი რედაქტორი
* კახა ქემოკლიძე – სახელმწიფო უსაფრთხოების სამსახურის ყოფილი თანამშრომელი, პარტიის პოლიტიკური მდივანი
* ანა ბუჩუკური – სამართალმცოდნე, პარლამენტის წევრი
* მიხეილ დაუშვილი – კორპორატიული სამართლი სპეციალისტი, პარლამენტის წევრი
* ბექა ლილუაშვილი – მთავრობის ადმინისტრაციის ყოფილი თანამშრომელი, პარლამენტის წევრი
* რუსუდან თევზაძე – სოციალური უსაფრთხოების ექსპერტი
* ალექსანდრე მოწერელია – სამეგრელო-ზემო სვანეთის ყოფილი გუბერნატორი, პარლამენტის წევრი
* ბერდია სიჭინავა – მთავრობის ადმინისტრაციის ყოფილი თანამშრომელი, პარტიის აღმასრულებელი მდივანი
* შალვა კერესელიძე – მცხეთა-მთიანეთის ყოფილი გუბერნატორი, პარლამენტის წევრი
* კოტე ანანიაშვილი – აჭარის პოლიციის ყოფილი უფროსი
* გიგა ფარულავა – სამართალმცოდნე
* გიორგი გოგუაძე – საერთაშორისო ურთიერთობის სპეციალისტი

## პარტიის თავმჯდომარეები 
## შედეგები არჩევნებში
### საპარლამენტო
### ადგილობრივი
## რესურსები ინტერნეტში 
## სქოლიო
კატეგორია:საქართველოს პოლიტიკური პარტიები
კატეგორია:2021 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
ბაია კვიციანი

**ბაია კვიციანი** (დ. 12 აპრილი, 1986)  — 2024 წლის 30 ნოემბრიდან საქართველოს განათლების, მეცნიერებისა და ახალგაზრდობის მინისტრის მოადგილე. 2021-2024 წლებში  საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“

## განათლება 
2007 წელს დაამთავრა შოთა რუსთაველის თეატრისა და კინოს უნივერსიტეტი, ხელოვნებათმოცდნეობისა და სოციალური მეცნიერებების სპეციალობით.

2014 წელს რეჯენტსის უნივერსიტეტში, ლონდონის ევროპის ბიზნეს სკოლის მიერ მიენიჭა მაგისტრის ხარისხი (MA) მენეჯმენტში ადამიანური რესურსების განხრით (European Business School (EBS), Regents University, London, UK). 

## სამუშაო გამოცდილება 
2021 – 2024 წლებში  საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“

* განათლების, მეცნიერებისა და ახალგაზრდულ საქმეთა კომიტეტის თავმჯდომარის მოადგილე;

* ბავშვის უფლებათა დაცვის მუდმივმოქმედი საპარლამენტო საბჭოს თავმჯდომარე;

* კულტურის კომიტეტის წევრი;

* გენდერული თანასწორობის მუდმივმოქმედი საპარლამენტო საბჭოს წევრი.

2020 წლიდან მულტიდისციპლინარული ხელოვნების მენეჯმენტის პლატფორმა „ედუკოს“ დამფუძნებელი/არტ მენეჯერი, პლატფორმა მხარს უჭერს სახელოვნებო ინოვაციასა და შემოქმედებითი ინდუსტრიების განვითარებას.

2018-2019 წლებში ბრიტანეთის საბჭოს (British Council) - დიდი ბრიტანეთის/საქართველოს სეზონი 2019: ახალი ჰორიზონტის ახალგაზრდული ბორდის წევრი.

2016-2018  წლებში იყო კომპანია “დალოოდის” გენერალური დირექტორი.

2016 წელს მუშაობდა ავიაკომპანია „ჯორჯიან ეარვეისის“ ადამიანური რესურსების მართვის შტატგარეშე კონსულტანტად.

2010-2011 წლებში იყო თბილისის მე-9 საჯარო სკოლის ხელოვნების ისტორიის მასწავლებელი.

2010-2011 წლებში მუშაობდა საქართველოს კულტურის, სპორტისა და ახალგაზრდობის სამინისტროში სპეციალისტად.

2007-2008 წლებში იყო საქართველოს სოფლის მეურნეობის სამინისტროს ევროინტეგრაციისა და საერთაშორისო ორგანიზაციებთან ურთიერთობის დეპარტამენტის მთავარი სპეციალისტი.  

## რესურსები ინტერნეტში 
* ბაია კვიციანი - საქართველოს განათლების, მეცნიერების და ახალგაზრდობის სამინისტროს ოფიციალური საიტი 

## სქოლიო 
კატეგორია:საქართველოს X მოწვევის პარლამენტის ქალი წევრები
კატეგორია:დაბადებული 12 აპრილი
კატეგორია:დაბადებული 1986
კატეგორია:„ქართული ოცნების“ წევრები
ონოსმა

**ონოსმა** () — მცენარეთა გვარი ლაშქარასებრთა ოჯახისა. ორ- ან მრავალწლოვანი უხეშბეწვიანი ბალახები ან ნახევრად ბუჩქებია მთლიანი წაგრძელებული ან ხაზურ-ლანცეტა მჯდომარე ფოთლებით. ყვავილები მილისებრ-გურზისებრია, მოთეთრო ან ყვითელი, იშვიათად ცისფერი ან იისფერი (დაყვავილების შემდეგ ვარდისფერი ან მურა ხდება), შეკრებილია მრავალყვავილიან ხვეულა ყვავილედებში. ნაყოფი მომრგვალო-სამწახნაგა კაკლუჭაა. ცნობილია დაახლოებით 150 სახეობა. უპირატესად გავრცელებული არიან ხმელთაშუაზღვისპირეთის, დასავლეთ და შუა აზიის მშრალ ოლქებში დასავლეთ ჩინეთამდე. , , . სუბსტრატების იშვიათი სახეობებისადმი დაკავშირებულობა განაპირობებს ონოსმას რამდენიმე რასის არსებობას. სამკურნალო, საკვები (ცხვისა და მსხვილი რქოსანი საქონლისთვის) და თაფლოვანი მცენარეებია. უმარტივესი ონოსმა (*O. simplicissima*) გამოიყენებოდა როგორც საღებავი მცენარე.

## სქოლიო 
*
გოგრიჭა

**გოგრიჭა** () — ბალახოვან მცენარეთა გვარი ჯადვარისებრთა ოჯახისა. ღერო სწორმდგომი და შეფოთლილია. ყვავილები მეწამული, თეთრი ან ყვითელია, შეკრებილია თავთავისებრ ყვავილედებში. იმტვერება ფუტკრების მეშვეობით, რომლებსაც იზიდავს ნექტრით მდიდარი სხვა სახეობის მცენარეების მსგავსი ყვავილებით („მოტყუებითი ატრაქტაცია“). ცნობილია დაახლოებით 15 სახეობა. გავრცელებული არიან ევროპასა და აღმოსავლეთ აზიაში, ერთი სახეობა () — ჩრდილოეთ ამერიკის დასავლეთ ნაწილში. საქართველოში გვხვდება , ,  და 

## სქოლიო 
კატეგორია:ჯადვარისებრნი
ელ-სერო-დე-ანდევალო

**ელ-სერო-დე-ანდევალო** () — მუნიციპალიტეტი ესპანეთში, შედის ანდალუსიის ავტონომიური გაერთიანების უელვის პროვინციის ანდევალოს კომარკის შემადგენლობაში.  ფართობი — 286,7 კმ². მოსახლეობა — 2327 კაცი (2020 წ.).

## იხილეთ აგრეთვე
* უელვის მუნიციპალიტეტები

## რესურსები ინტერნეტში
* ელ-სერო-დე-ანდევალოს მუნიციპალიტეტის ოფიციალური საიტი 

## სქოლიო
კატეგორია:უელვის მუნიციპალიტეტები
ჯამშიდ ნახიჩევანსკის სახლ-მუზეუმი

**ჯამშიდ ჯაფარკული ორლი ნახიჩევანელის სახლ-მუზეუმი** () — საბჭოთა და აზერბაიჯანელი სამხედრო მოღვაწის სახლ-მუზეუმი, რომელიც აზერბაიჯანის რესპუბლიკის კულტურისა და ტურიზმის სამინისტროს კონტროლის ქვეშ იმყოფება.

## ისტორია 
130px|მინი|მარცხნივ|2015 წლის საფოსტო მარკა

მუზეუმი 1981 წელს ნახიჩევანსკების ხანების საგვარეულოს ერთ-ერთი წარმომადგენლის, აზერბაიჯანის სამთომსროლელი დივიზიის ბრიგადის მეთაურის ჯამშიდ ნახიჩევანსკის 85-წლისთავთან დაკავშირებით დაარსდა. მუზეუმში წარმოდგენილია ჯამშიდ ნახიჩევანსკის ცხოვრებისა და მოღვაწეობის ამსახველი 3208 ექსპონატი, მათ შორის ფოტოსურათები, ორდენები და მედლები, დოკუმენტები, წიგნები, წერილები და ჩანაწერები, პირადი და საშინაო ნივთები. განსკუთრებულ ყურადღებას იმსახურებს ნახიჩევანის ავტონომიური რესპუბლიკისადმი მიძღვნილი სტატიები და წიგნები.

შენობა XIX საუკუნის მეორე ნახევარში აიგო ჯამშიდ ნახიჩევანსკის მამის, ჯაფარგული ხანის მიერ.

## რესურსები ინტერნეტში 
* ნახჭევანის ძეგლების ენციკლოპედია. ნახიჩევანი, 2008, გვ. 59 

კატეგორია:აზერბაიჯანის სახლ-მუზეუმები
კატეგორია:აზერბაიჯანის ბიოგრაფიული მუზეუმები
კატეგორია:მუზეუმები ანბანის მიხედვით
ლა-საიდა

**ლა-საიდა** () — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის რიბერა-ბახა-დელ-ებროს კომარკის შემადგენლობაში.  ფართობი — 17,269342 კმ². მოსახლეობა — 447 კაცი (2020 წ.).

## იხილეთ აგრეთვე
* სარაგოსის მუნიციპალიტეტები

## რესურსები ინტერნეტში
* ლა-საიდის მუნიციპალიტეტის ოფიციალური საიტი 
* Gran Enciclopedia Aragonesa - ლა-საიდა 

## სქოლიო
კატეგორია:სარაგოსის მუნიციპალიტეტები
სანდრო რაქვიაშვილი

**ალექსანდრე რაქვიაშვილი** (დ. 19 ივლისი, 1982) — ქართველი პოლიტიკოსი, ეკონომიკის დოქტორი, პროფესორი. პოლიტიკური პარტია „გირჩის“ წევრი. 2016–2019 წლებში იყო თავისუფალი უნივერსიტეტის ბიზნესის სკოლის დეკანი. 2019 წლიდან არის საქართველოს უნივერსიტეტის პროფესორი.

2021 წლის 27 მაისიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „გირჩი“. რაქვიაშვილის გადეპუტატების მიზნით, სალომე მუჯირმა პარლამენტის წევრობაზე უარი თქვა, ხოლო პარტია „გირჩმა“ ცესკოში რეგისტრირებული საარჩევნო სია ჩახსნა.

რაქვიაშვილს დამთავრებული აქვს მოსკოვის სახელმწიფო უნივერსიტეტი.

## რესურსები ინტერნეტში 
## სქოლიო 
კატეგორია:დაბადებული 19 ივლისი
კატეგორია:დაბადებული 1982
კატეგორია:საქართველოს X მოწვევის პარლამენტის წევრები
კატეგორია:მოსკოვის სახელმწიფო უნივერსიტეტის კურსდამთავრებულები
კატეგორია:ცოცხალი ადამიანები
ეკა კვესიტაძე

**ეკა კვესიტაძე** (დ. 2 მარტი, 1977) — ქართველი ჟურნალისტი. 2013 წელს დაჯილდოვდა თამარ მეფის ორდენით. ამჟამად „მთავარ არხზე“ არის გადაცემა „ღამის მთავარის“ წამყვანი და გადაცემის „მთავარი მსოფლიოში“ თანაწამყვანი.  

## სქოლიო
კატეგორია:დაბადებული 2 მარტი
კატეგორია:დაბადებული 1977
კატეგორია:ქართველი ქალი ჟურნალისტები
ხაენის მუნიციპალიტეტები

300px|მინი|ხაენის მდებარეობა ესპანეთის რუკაზე
ხაენის პროვინცია შედის ანდალუსიის ავტონომიურ გაერთიანებაში და შედგება 97 მუნიციპალიტეტისაგან. ესპანეთის ადგილობრივი თვითმმართველობის კანონის () თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და ყავს მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით.

ხაენის მუნიციპალიტეტები ერთიანდებიან 10 კომარკაში: კამპინია-დე-ხაენი, ხაენი, ლა-ლომა, ლას-ვილიასი, სიერა-მახინა, სიერა-მორენა, სიერა-სური, სიერა-დე-კასორლა, სიერა-დე-სეგურა, ელ-კონდადო-დე-ხაენი. 

ხაენის პროვინციის ფართობია 13 496 კმ² და 2019 წლის მონაცემებით მოსახლეობის რაოდენობა შეადგენს 633 564 მაცხოვრებელს. დედაქალაქია ხაენი, რომელიც მოსახლეობის მიხედვით ყველაზე დიდი მუნიციპალიტეტია. ფართობით ყველაზე დიდი მუნიციპალიტეტია  ანდუხარი (964,9 კმ²), ხოლო ყველაზე პატარა — ხამილენა (8,99 კმ²) .

## მუნიციპალიტეტების სია
## რუკა
## რესურსები ინტერნეტში
* 
* 

## სქოლიო
*
თურქიზაცია

**თურქიზაცია**, *თურქიფიკაცია *() — აღნიშნავს კულტურულ და ენობრივ გადასვლას, როდესაც ხალხებმა ან სახელმწიფოებმა მიიღეს თურქიკული კულტურა, როგორც მაგალითად ოსმალეთის იმპერიაში და თურქეთის რესპუბლიკაში ეთნიკური უმცირესობის მიმართ თურქული ნაციონალისტური პოლიტიკის გატარებისას. თურქიკულ სახელმწიფოების განვითარებასა და ზრდასთან ერთად არსებობდა მრავალი შემთხვევები ამგვარი კულტურული გადასვლისა. თურქიფიკაციის ყველაზე ადრეული შემთხვევა უკავშირდება სელჩუკთა იმპერიისა და რუმის სასულთნოს ანატოლიაში გაბატონების პერიოდს, რომელიც იყო მრავალფეროვანი და ძირითადად ბერძნულენოვანი რეგიონი, მას შემდეგ რაც მან ელინიზაცია განიცადა.

## სქოლიო 
კატეგორია:თურქული ნაციონალიზმი
კატეგორია:კულტურული ასიმილაცია
დრაგინია ვუკსანოვიჩი

**დრაგინია ვუკსანოვიჩი** (; დ. 7 აპრილი, 1978, ბარი) — მონტენეგროელი იურისტი, პოლიტიკოსი და მონტენეგროს უნივერსიტეტის სამართლის პროფესორი. 2012 წლიდან მონტენეგროს პარლამენტის წევრი და სოციალ-დემოკრატიული პარტიის ყოფილი პრეზიდენტი. 2018 წელს გახდა პირველი ქალი პრეზიდენტობის კანდიდატი მონტენეგროს ისტორიაში.

## ბიოგრაფია
დაიბადა 1978 წლის 7 აპრილს, ქალაქ ბარში. 2000 წელს ვუკსანოვიჩმა დაამთავრა მონტენეგროს უნივერსიტეტის სამართლის ფაკულტეტი. 2005 წელს გახდა სამასრთლის მაგისტი, ხოლო 2011 წელს მონტენეგროს უნივერსიტეტის სამართლის დოქტორი. ის მუშსაობს სამართლის ფაკულტეტისა და დრამატული ხელოვნების ფაკულტეტის პროფესორად, მონტენეგროს უნივერსიტეტში. ვუკსანოვიჩი ფლობს ფრანგულ და ინგლისურ ენებზე, აგრეთვე ერკვევა იტალიურ და ესპანურ ენებში. ჰყავს მეუღლე, ივიკა სტანკოვიჩი.

## პოლიტიკური კარიერა
დრაგინია ვუკსანოვიჩი არის მონტენეგროს სოციალ-დემოკრატიული პარტიის წევრი და მონტენეგროს პარლამენტის წევრი 2012 წლის 14 ოქტომბრიდან. 2018 წლის მარტში ვუკსანოვიჩმა განაცხადა რომ აპირებდა მონაწილეობა მიეღო მოახლოებულ საპრეზიდენტო არჩევნებში. ის წარადგინა სოციალ-დემოკრატიულმა პარტიამ, მის კანდიდატურას მხარი აგრეთვე დაუჭირა პოლიტიკურმა პარტია „დემოსმა“. ამით ვუკსანოვიჩი გახდა პირველი ქალი პრეზიდენტობის კანდიდატი მონტენეგროს ისტორიაში. ვუკსანოვიჩმა არჩევნებში მესამე ადგილი დაიკავა და ხმათა 8,2% მიიღო (27 441 ხმა).

2019 წლის 29 ივნისს ვუკსანოვიჩი აირჩიეს სოციალ-დემოკრატიული პარტიის პრეზიდენტად, რითაც გახდა პირველი ქალი ქვეყნის ისტორიაში რომელმაც ასეთი პარტიული თანამდებობა დაიკავა. 2020 წლის საპარლამენტო არჩევნებში პარტიის მიერ ნაჩვენები დაბალი შედეგების გამო, დრაგინია ვუკსანოვიჩი პარტიის პრეზიდენტის თანამდებობიდან გადადგა პარტიამ მხოლოდ 12 835 ხმა მიიღო, რაც ხმათა 3,14 %-ს შეადგენდა. პარტიამ პარლამენტში მხოლოდ ორი მანდატი მოიპოვა.

## სქოლიო
კატეგორია:დაბადებული 7 აპრილი
კატეგორია:დაბადებული 1978
კატეგორია:მონტენეგროელი ქალი პოლიტიკოსები
კატეგორია:ცოცხალი ადამიანები
ეიცი

**ეიცი**, *ეცი* — მდინარე საქართველოში, წალენჯიხის მუნიციპალიტეტში, ჩაედინება ჯვრის წყალსაცავში.

## ისტორია
მდინარე ეიცი წარმოადგენს გამყოფ ზოლს მესტიისა და წალენჯიხის მუნიციპალიტეტებს შორის.

ისტორიკოს გერონტი გასვიანის სიტყვებით „მეფის მოხელეებთან მჭიდროდ შეკრულნი დადიანები სვანეთის მფლობელებს ხშირად ავიწროვებდნენ. მთავრობის მითითებით და სამხედრო მოხელე შახოვსკის უშუალო მონაწილეობით დადიშქელიანებს, ჯერ კიდევ, 1834 წელს როგორც ჩრდილოეთით, აგრეთვე სამხრეთ-დასავლეთით დიდძალი მიწები ჩამოართვეს. ჩრდილოეთით დადიშქელიანებს ჩამოეჭრა კავკასიის ქედს იქით მდებარე მთელი ტერიტორია. თუკი დადიშქელიანების სამფლობელოს დასავლეთი საზღვარი ჯვართან ახლოს ცხვიმიზაგარზე („ცხვიმზაგელა“) გადიოდა, შემდეგ იგი მდინარე ეცამდე იქნა გადაწეული. კიდევ მეტი, მეფის უმაღლეს მოხელეთა საიდუმლო მითითებით ან უშუალო დასტურით ჩრდილო კავკასიის მფლობელებმა დადიშქელიანებს უარი განუცხადეს საბალახო ადგილების გამოყენებისათვის გადასახადების მიცემაზე“.

## ლიტერატურა
*გასვიანი გ., დასავლეთ საქართველოს მთიანეთის ისტორიიდან, თბილისი, 1973, გვ. 297

## სქოლიო
კატეგორია:სამეგრელო-ზემო სვანეთის მხარის მდინარეები
კატეგორია:ენგურის შენაკადები
ალბანჩეს-დე-მახინა

**ალბანჩეს-დე-მახინა** () — მუნიციპალიტეტი ესპანეთში, შედის ანდალუსიის ავტონომიური გაერთიანების ხაენის პროვინციის სიერა-მახინის კომარკის შემადგენლობაში.  ფართობი — 39,2 კმ². მოსახლეობა — 1011 კაცი (2020 წ.).

## იხილეთ აგრეთვე
* ხაენის მუნიციპალიტეტები

## რესურსები ინტერნეტში
* ალბანჩეს-დე-მახინის მუნიციპალიტეტის ოფიციალური საიტი

## სქოლიო
კატეგორია:ხაენის მუნიციპალიტეტები
ალხარაკე

**ალხარაკე** () — მუნიციპალიტეტი ესპანეთში, შედის ანდალუსიის ავტონომიური გაერთიანების უელვის პროვინციის უელვის კომარკის შემადგენლობაში.  ფართობი — 34 კმ². მოსახლეობა — 21 474 კაცი (2020 წ.).

## იხილეთ აგრეთვე
* უელვის მუნიციპალიტეტები

## რესურსები ინტერნეტში
* ალხარაკეს მუნიციპალიტეტის ოფიციალური საიტი 

## სქოლიო
კატეგორია:უელვის მუნიციპალიტეტები
კურაში

ს დროს]]
**კურაში** (ასევე კურეში, კორეში, კულეში და მსგავსი ვარიანტები) — შუა აზიაში გავრცელებული ხალხური ჭიდაობის მრავალი სტილი. ინგლისური სახელი ზოგიერთ თურქულ ენათა ჯგუფში შემავალ ენებში არსებული ტერმინიდან „ჭიდაობა“ მოდის.

კურაშის მოჭიდავეები (თათრულად köräşçelär) იყენებენ პირსახოცებს მეტოქის დასაჭერად და მათი მიზანია მეტოქის ფეხზე გადაგდება, წაქცევა. ჭიდაობა ფოლკლორული ფესტივალის, საბანტუის ერთ-ერთი მთავარი შეჯიბრია.
აზერბაიჯანულ ენაზე სპორიტ იწოდება როგორც گولش / ҝүләш / güləş in Azerbaijani, көрәш ბაშკირულ ენაზე,, кӗрешӳ ჩუვაშურად, күрес / küres ყაზახურად, күрөш / küröş in ყირგიზულად, кӱреш / küreş in Shor, küreş / күреш / көрәш / kөrəş თათრულ ენაზე, güreş in თურქულად, göreş in თურქმენულად და kurash უზბეკურად. ყველა ეს ტერმინი მოდის ძველთურქული keriš. კურეშში პირველი მსოფლიო ჩემპიონატი 1999 წელს ჩატარდა. ამის შემდეგ მსოფლიოს ჩემპიონატი კიდევ თერთმეტჯერ გაიმართა 2000 (ანტალია, 2001 (ბუდაპეშტი), 2002 (ერევანი) , 2005 (ტაშკენტი), 2007 (ულან-ბატორი), 2009 (ალუშტა), 2011 (ტერმეზი), 2013 (სტამბოლი), 2015 (ხორემაბადი), 2017 (სტამბოლი) და 2019 (ჩუნგ-ჯუ) წლებში. 8-ჯერ გაიმართა კურეშში მსოფლიო ახალგაზრდული, 20 წლამდელთა ჩემპიონატი. პირველად ტურნირი 2000 წელს, რუსეთის ქალაქ ტვერში ჩატარდა. ამის შემდეგ ტურნირი კიდევ შვიდჯერ, 2002, 2004, 2006, 2008, 2010, 2012 და 2016 წლებში გაიმართა. 2019 წლის 27 მარტს გავრცელდა ინფორმაცია, რომ ქართველმა ძიუდოისტმა გურამ თუშიშვილმა მიიღო ორთვიანი დისკვალიფიკაცია, რომლის ათვლაც 29 მარტიდან დაიწყო, ამის მიზეზი გახდა ის, რომ მან მიიღო მონაწილეობა კურეშის მსოფლიო ჩემპიონატზე, რაც გამოწვეული იყო იმით რომ ძიუდოს საერთაშორისო რეიტინგში მყოფ ძიუდოისტებს ეკრძალებათ სპორტის სხვა ძალისმიერ სახეობებში მონაწილეობა. კურეშის საერთაშორისო დებიუტი შედგა 2018 წლის აზიურ თამაშებზე რომელიც ინდონეზიის დედქალაქ ჯაკარტასა და ქალაქ პალემბანგში ჩატარდა. კურეში ასევე იყო 2019 წლის 30-ე სამხრეთ აზიის თამაშებზე, რომელსაც 2019 წელს ფილიპინებმა უმასპინძლა.

## სქოლიო
კატეგორია:საბრძოლო ხელოვნება
კატეგორია:სპორტის სახეობები
სტივენ ჰილენბურგი

**სტივენ ჰილენბურგი** (დ. 21 აგვისტო, 1961 – 26 ნოემბერი, 2018) — ამერიკელი ანიმატორი და ოკეანოლოგი. ცნობილი გახდა Nickelodeon-ის ანიმაცია „ღრუბელი ბობი კვადრატული შარვალის“ შექმნის გამო. ჰყვადა მეუღლე და ერთი შვილი. 1984 წელს დაამთავრა ჰამბოლდტის სახელმწიფო უნივერსიტეტი. 1992 წელს დაამთავრა კალიფორნიის ხელოვნებათა ინსტიტუტი. გარდაიცვალა 2018 წლის 26 ნოემბერს, 57 წლის ასაკში. სიკვდილის მიზეზი იყო მოტორული ნეირონების დაავადება, ლატერალური ამიოტროფული სკლეროზი. 

## რესურსები ინტერნეტში
* 

## სქოლიო
კატეგორია:დაბადებული 21 აგვისტო
კატეგორია:დაბადებული 1961
კატეგორია:გარდაცვლილი 26 ნოემბერი
კატეგორია:ამერიკელი ანიმატორები
კატეგორია:მსახიობები ანბანის მიხედვით
კატეგორია:რეჟისორები ანბანის მიხედვით
ლანგა-დელ-კასტილიო

**ლანგა-დელ-კასტილიო** (, ) — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-დაროკის კომარკის შემადგენლობაში.  ფართობი — 50,128279 კმ². მოსახლეობა — 122 კაცი (2020 წ.).

## იხილეთ აგრეთვე
* სარაგოსის მუნიციპალიტეტები

## რესურსები ინტერნეტში
* Gran Enciclopedia Aragonesa - ლანგა-დელ-კასტილიო 

## სქოლიო
კატეგორია:სარაგოსის მუნიციპალიტეტები
კარდენია

**კარდენია** () — ქალაქი და მუნიციპალიტეტი ესპანეთში, შედის ანდალუსიის ავტონომიური გაერთიანების კორდობის პროვინციის ვალიე-დე-ლოს-პედროჩესის კომარკის შემადგენლობაში.  ფართობი — 512,87 კმ². მოსახლეობა — 1490 კაცი (2020 წ.).

## იხილეთ აგრეთვე
* კორდობის მუნიციპალიტეტები

## რესურსები ინტერნეტში
* კარდენიის მუნიციპალიტეტის ოფიციალური საიტი

## სქოლიო
კატეგორია:კორდობის მუნიციპალიტეტები
კატეგორია:კორდობის ქალაქები
ჯურჯინა იაუკოვიჩი

**ჯურჯინა იაუკოვიჩი** (დ. 24 თებერვალი, 1997, ნიკშიჩი, სერბეთი და ჩერნოგორია) — მონტენეგროელი ხელბურთელი. თამაშობს ფრანგულ კლუბ „ბრესტ ბრეტანიეში“. „ბრესტ ბრენიეში“ გადასვლამდე სხვადასხვა დროს თამაშობდა „დანილოვგრადსა“ და „ბუდუჩნოსტში“. 2014 წლიდან არის მონტენეგროს ნაკრების წევრი. ნაკრების მაისურით ჩატარებულ 74 შეხვედრაში 250 გოლი გაიტანა. იაუკოვიჩი იყო მონტენეგროს ქალთა ნაკრების წევრი 2016 წლის ზაფხულის ოლიმპიურ თამაშებზე. 2018 წლის ხმელთაშუა ზღვის თამაშებზე მონტენეგროს ნაკრებთან ერთად მოიპოვა ვერცხლის მედალი. ნაკრები ფინალში მასპინძელ ესპანეთთან 23-27 დამარცხდა. იაუკოვიჩმა ფინალში 9 გოლი გაიტანა. პირველი დიდი ტურნირი რომელზეც მან მონტენეგროს ნაკრების რიგებში ითამაშა, იყო 2014 წლის ევროპის ქალთა ხელბურთის ჩემპიონატი. ტურნირზე ნაკრებმა მე-4 ადგილი დაიკავა. ამის შემდეგ მან ევროპის ჩემპიონატზე კიდევ სამჯერ ითამაშა, 2016, 2018 და 2020 წლებში. იაუკოვიჩი აგრეთვე იყო მონტენეგროს ნაკრების წევრი 2015 და 2019 წლების ქალთა ხელბურთის მსოფლიო ჩემპიონატებზე. 2015 წელს იაუკოვიჩი გახდა ევროპის ახალგაზრდული ჩემპიონატის ბომბარდირი. ის დასახელდა ამავე ტურნირის MVP-დ. 2015–16 წლების სეზონში Handball-Planet.com-მა დაასახელა მსოფლიოს ახალგაზრდა ქალ ხელბურთელთა საუკეთესო გუნდის წევრად.  იაუკოვიჩი მარცხენა ფლანგზე თამაშობს. 2020/21 წლების სეზონში საკლუბო დონეზე გაიტანა 55 გოლი. თამაშობს 23 ნომრიანი მაისურით. 2013-2015 წლებში იაუკოვიჩმა „დანილოვგრადის“ მაისურით ევროტურნირებზე 23 გოლი გაიტანა. 2015-2020 წლებში „ბუდუჩნოსტის“ რიგებში გაიტანა 238 გოლი. 2020 წლიდან ფრანგული „ბრესტ ბრეტანიეს“ მოთამაშეა და გუნდის მაისურით ევროტურნირებზე 55 გოლი გაიტანა, 2020-21 წლების სეზონში ტურნირის ბომბრადირთა დავაში 29-ე ადგილი დაიკავა. . ჯამში იაუკოვიჩმა ევროტურნირებზე 316 გოლი გაიტანა.

## რესურსები ინტერნეტში
* Olympedia
* პროფილი ევროპის ხელბურთის ფედერაციის საიტზე 
* პროფილი საფრანგეთის ქალ ხელბურთელთა ლიგის საიტზე 

## სქოლიო
კატეგორია:მონტენეგროელი ხელბურთელები
კატეგორია:ცოცხალი ადამიანები
ალამედა (მალაგა)

**ალამედა ** () — მუნიციპალიტეტი ესპანეთში, შედის ანდალუსიის ავტონომიური გაერთიანების მალაგის პროვინციის ანტეკერის კომარკის შემადგენლობაში.  ფართობი — 65 კმ². მოსახლეობა — 5387 კაცი (2020 წ.).

## იხილეთ აგრეთვე
* მალაგის მუნიციპალიტეტები

## რესურსები ინტერნეტში
* ალამედის მუნიციპალიტეტის ოფიციალური საიტი 

## სქოლიო
კატეგორია:მალაგის მუნიციპალიტეტები